《署中别季德弟赴京》
明代·刘克修

栖迟薄宦倍愁思，梦草瞻云几岁时。逐路莺花供杖履，连床灯火慰埙篪。

时来尔献河东赋，政拙吾惭岘首碑。万里飞腾须及早，不堪沾袖又分歧。

作者简介：刘克修，字少己，号粤愚。番禺人，从化籍。格次子。明神宗万历十年（一五八二）举人。除连江教谕，历仕海州知州。清雍正《从化县新志》、清道光《广东通志》卷二八○有传。